Narva volikogu andis Ragn-Sellsi põlevkivituhkade väärindamise tehasele rohelise tule
#000000
Narva linnavolikogu kiitis eile ühehäälselt heaks detailplaneeringu ja keskkonnamõjude hindamise algatamise, mis käivitab ettevalmistustööd Ragn-Sellsi põlevkivituhkade väärindamise tehase rajamiseks Balti Elektrijaama territooriumi vahetusse lähedusse.
#000001
Narva linnapea Katri Raik ütles, et Narva elanikud andsid täna selgelt märku, et nad tahavad olla osalised Põhjamaade suurimas ringmajandusprojektis. “Narval on suur potentsiaal kasvatada selle projektiga Eesti majanduse konkurentsivõimet ning olla kliimaneutraalsuse, rohepöörde ja ringmajanduse eestvedaja,” lisas Raik.
#000002
Ragn-Sellsi projektijuhi Alar Saluste sõnul on tänane volikogu otsus oluline vahefiniš ja tunnustus aastaid kestnud eeltööle, et Narva külje alla kerkiks tehas, mis esimese rohepöörde projektina suudab põlevkivituhast toota kliimaneutraalset kaltsiumkarbonaati, edaspidi aga samast tuhajäägist välja võtta veel magneesiumi ja teisi tooraineid. “Põlevkivituhkades, mis on aastakümneid jäätmetena seisnud Ida-Virumaa mägedes, on peidus suur võimalus Narva, Eesti ja kogu maailma jaoks. Kohalikus vaates loob meie tehas palju uusi töökohti ja tugevdab Narva investeerimiskliimat. Maailma mastaabis hakatakse Narva tehases lahendama järjest teravamat tooraine- ja keskkonnakriisi,” lisas Saluste.
#000003
Ragn-Sells soovib põlevkivituhkade väärindamise demotehase Narva linna külje all, Eesti Energiale kuuluva Balti Elektrijaama tööstusterritooriumil käivitada 2025. ja põhitehas 2028. aastal. Tehase asukoha valikul sai määravaks tuhamägede vahetu lähedus, olemasolev tööstusinfrastruktuur ning minimaalne mõju kohalikule elukeskkonnale. Tehase rajamine toob regiooni hinnanguliselt 250 miljonit eurot investeeringuid. Kokku luuakse umbes 100 otsest ja 400 kaudset töökohta.
#000005
Eesti Energia juhatuse liige Margus Valsi sõnul on neil partnerina hea meel, et koostööprojekt Ragn-Sellsiga on jõudnud järgmise suurema teetähiseni. „Eesti Energia arendab olemasolevast elektri- ja vedelkütuste tootmisest ringmajandusel põhineva süsinikuneutraalse ja jäätmevaba keemiatööstuse, kus iga meie toode ja tootmisprotsessi kõrvalsaadus on sisendiks järgmise toote valmistamiseks ning elukaare lõppu jõudnud tooted saavad meie protsessi sisendiks. Nii otsime pidevalt uusi võimalusi ka tuha senisest suuremaks väärindamiseks ja maksimaalseks ärakasutamiseks,“ lisas Vals.
#000008
Kaltsiumkarbonaadi tootmine on praegu keskkonda oluliselt kahjustav, näiteks iga tonni uue toote maa seest välja kaevamiseks emiteeritakse ligi 1 tonni CO2, mis on võrreldav tsemenditööstusega. Ragn-Sellsi poolt toodetav PCC on aga negatiivse CO2 bilansiga ehk selle toomise käigus seotakse rohkem CO2 kui emiteeritakse. Ragn-Sells suudab põlevkivituhkade väärindamise käigus aastas siduda 250 000 – 300 000 CO2, mis moodustavad 10% FIT55 raames Eesti riigile pandud süsiniku sidumiskohustusest.
#000009
Sinu e-postiaadressi ei avaldata. Nõutavad väljad on tähistatud *-ga
#000014
Notify me of follow-up comments by email.
#000015